Source: http://www.csmploiesti.ro/2018/09/30/sportivii-de-la-csm-cfr-css-ploiesti-5-medalii-de-bronz-la-finala-campionatelor-nationale-de-judo-u18/
Timestamp: 2018-12-10 11:59:57+00:00

Document:
Sportivii de la CSM-CFR-CSŞ Ploieşti, de 5 ori bronz la Finala Campionatelor Naţionale de judo „U18”! - CSM Ploiesti
Sportivii de la CSM-CFR-CSŞ Ploieşti, de 5 ori bronz la Finala Campionatelor Naţionale de judo „U18”!
Home / Featured / Sportivii de la CSM-CFR-CSŞ Ploieşti, de 5 ori bronz la Finala Campionatelor Naţionale de judo „U18”!
Sâmbătă şi duminică, sportivii de la CSM-CFR-CSŞ Ploieşti au participat, la Miercurea Ciuc, la Finala Campionatelor Naţionale de judo pe echipe şi individual, la nivel de cadeţi – „U18”. Găzduită de Sala Sporturilor „Eross Zsolt”, competiţia le-a prilejuit tinerilor judoka ai clubului nostru şansa de a cuceri cinci medalii de bronz şi două locuri V.
Sâmbătă, a avut loc Finala Campionatelor Naţionale de judo pe echipe, la startul căreia s-au înscris, la masculin, 13 formaţii: „U”-CSM Cluj-Napoca, LPS-CSŞ Focşani, LPS-CSŞ Liberty Oradea, CSŞ Miercurea Ciuc (A şi B), CSM Piteşti, CSŞ Unirea Iaşi – Politehnica Iaşi, LPS Roman, CSM Bacău, CSU Craiova, CSŞ Gura Humorului, CSM Făgăraş şi CSM-CFR-CSŞ Ploieşti.
Echipa ploieşteană a obţinut medaliile de bronz după ce a avut următorul parcurs: 3-2 cu echipa din Iaşi în prima rundă, 1-4 în turul al doilea cu campioana LPS-CSŞ Liberty Oradea, apoi 5-0 în recalificări cu CSM Bacău şi, în lupta pentru bronz, 4-1 cu CSM Piteşti. Componenţa formaţiei noastre a fost: Antonio Minigote, Paul Onofrei, Vladimir Grădinariu, Sergiu Anastase, Vlad Topală şi Alexandru Lepăduşi.
În întrecerea feminină s-au înscris zece echipe: SCM Deva (A, B şi C), CSM Drobeta Turnu Severin, CSM Brăila, CSŞ-LPS Focşani, CSŞ Miercurea Ciuc, LPS Cluj, CSU Craiova şi CSM-CFR-CSŞ Ploieşti.
Formaţia noastră s-a clasat, la fel ca în competiţia băieţilor, pe locul al 3-lea, după următorul traseu: 1-4 în turul secund cu LPS Cluj, 4-1 în recalificări cu SCM Deva A şi 5-0 cu CSŞ Miercurea Ciuc, iar, în lupta pentru bronz, 4-1 cu SCM Deva C. Echipa a fost alcătuită din Anca Ion, Andra Ion, Denisa Cristea, Alina Făcăeru, Iulia Avram, Andreea Petruţa şi Diana Marcu.
Duminică, a avut loc Finala Campionatelor Naţionale de judo individual Ne Waza (lupta la sol), la startul căreia s-au aflat 200 de sportivi de la peste 40 de cluburi din ţară.
Judoka de la CSM-CFR-CSŞ Ploieşti au reuşit să câştige trei medalii de bronz şi două locuri V, după cum urmează:
– locul a III-lea – Radu Mărculescu (55 kg), Paul Onofrei (60 kg) şi Anca Gabriela Ion (44 kg);
– locul al V-lea – Andra Mihaela Ion (44 kg) şi Diana Marcu (+63 kg).
Sportivii de la CSM Ploieşti, 11 medalii obţinute la Campionatele Naţionale de Karate Tradiţional!Două victorii şi două înfrângeri, în weekend, pentru echipele de handbal juniori ale clubului!

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM